هیند اقیانوسو ساحلینده‌کی افریقا اؤلکه‌سی موزامبیک-ده 1،8 میلیون آدام قیدا بحرانی ایله قارشی-قارشییا‌دیر.
موزامبیک تاریم و ارزاق ناظیرلیگی طرفیندن حاضیرلانان "2021-جی ایل محصول ییغیمیندان سونرا قیدا تهلوکه‌سیزلیگی راپورو"ندا اؤلکه‌نین قوزیی ینده قارشیدورما‌لارا میدان اولان کابو دلگادو بؤلگه‌سی‌نین قیدا بحرانی‌نین ان چوخ یاشاندیغی یئرلر آراسیندا وورغولانیب.
راپوردا اوردو بیرلیک‌لری ایله Ensar'us Sunna تشکیلاتی آراسیندا چیخان قارشیدورما‌لار اوزوندن کابو دلگادودا 932 مین آدامین قیدا پروبلئمی یاشادیغی بیلدیریلیر.
نامپولا، نیاسا، غزه و تته بؤلگه‌لرینده ده جدی درجه‌ده قیدا چاتیشمازلیغی اولدوغو قئید ائدیلن راپوردا سلاحلی قارشیدورما‌لارلا یاناشی، ایقلیم دییشیک‌لیگی، قوراق‌لیق، سئل و فیرتینا کیمی حادثه‌لرین ده قیدا پروبلئمینی آرتیردیغینا دقت چکیلیب.
راپوردا موزامبیک-ده 1،8 میلیون آدام قیدا بحرانی یاشادیغی و بو رقمین 2022-جی ایلده ان آز 1،4 فایزه ائندیریلمه‌سی گرک‌لیگی یازیلیب.
